CELEX: 62018TN0156
Language: mt
Date: 2018-02-26 00:00:00
Title: Kawża T-156/18: Rikors ippreżentat fis-26 ta’ Frar 2018 – Legutko u Poręba vs Il-Parlament

7.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/59
            
         Rikors ippreżentat fis-26 ta’ Frar 2018 – Legutko u Poręba vs Il-Parlament
   (Kawża T-156/18)
   (2018/C 161/70)
   Lingwa tal-kawża: il-Pollakk
   
      Partijiet
   
   
      Rikorrent: Ryszard Antoni Legutko (Morawica, il-Polonja), Tomasz Piotr Poręba (Mielec, il-Polonja) (rappreżentant: M. Mataczyński, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tiddikjara li l-konvenut kiser l-Artikolu 130 tar-Regoli tal-Proċedura tal-Parlament Ewropew kif ukoll id-dispożizzjonijiet tal-Anness II tal-istess Regoli, billi naqas milli jibgħat lill-Kunsill tal-Unjoni Ewropea l-mistoqsija bil-miktub, ippreżentata minn xi membri tal-Parlament Ewropew fil-kuntest tal-proċedura rreġistrata bin-numru ta’ referenza P-003358/17;
            
         
               —
            
            
               tordna lill-Parlament Ewropew jibgħat lill-korp kompetenti, jiġifieri lill-Kunsill tal-Unjoni Ewropea, il-mistoqsija bil-miktub ippreżentata bin-numru ta’ referenza P-003358/17;
            
         
               —
            
            
               tikkundanna lill-Parlament għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw il-motivi segwenti.
   
               —
            
            
               Motiv li jallega nuqqas min-naħa tal-Parlament Ewropew li jikkonsisti fin-nuqqas ta’ dan tal-aħħar milli jibgħat lill-istituzzjoni kompetenti, kif indikat mir-rikorrenti, il-mistoqsija bil-miktub ippreżentata fis-16 ta’ Mejju 2017 tal-Membri tal-Parlament Ewropew Ryszard Legutko u Tomasz Poręba.